इन सब के बाद इम्प्रोवाइजेशन के मास्टर और शो के होस्ट राघव जुयाल ने सभी अटकलों पर विराम लगाते हुए कहा, ‘‘डांस + मेरे लिए परिवार की तरह है. मैंने इस शो को इसके अनूठेपन की वजह से चुना. यहां सब कुछ पारदर्शी है और मैं टीम के साथ बेहद खुश हूं. जहां तक होर्डिंग्स की बात है तो यह मार्केटिंग का मामला है और मैं इस पर कुछ नहीं कह सकता. डांस + मेरे लिए परिवार की तरह है और इस परिवार का हिस्सा बनने के लिए मैंने बाकी शोज को ना कह दिया. खुद पर कम ध्यान दिए जाने की बात है तो मैं जानता हूं कि मेरे दर्शक और प्रशंसक मुझसे प्यार करते हैं और ऐसा न होता तो मैंने मंच पे शर्ट न उतारी होती.’’